stanford-oval/wikipedia huggingface dataset:
There’s Only Black
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Antichrist Magazine: 79 %
Blabbermouth: 
Inferno: 
Kerrang!: 
Metal Epidemic: 
Metal Forces: 
Metal Hammer: 
Soundi: 
Kerrang!-lehden Nick Ruskellin mukaan ”ylpeän raskas ja armottoman päällekäyvä” There’s Only Black pitää ansiokkaasti yllä Venomin mainetta. Hän kiittää erityisesti Dunnin kitarariffejä sekä laulaja-basisti Tony ”Demolition Man” Dolanin ärjyntää. Myös Blabbermouthin Dom Lawson kehuu Dunnin ”hienovaraisen häijyjä riffejä” ja Dolanin ”taidokasta karjuntaa”. Hän kuvailee albumia ”murjovaksi, alkukantaiseksi thrashiksi”, joka parhaimmillaan on ”juuri sellaista murhaavaa saastaa”, jota Venomilta odotetaan. ”Huonoimmillaankin se kuulostaa riittävän öykkärimäiseltä nostattamaan kuolleet haudoistaan.” Metal Forcesin Neil Arnold sen sijaan moittii Dolanin laulua geneeriseksi ja sanoituksia tahattoman huvittaviksi. Dunnin riffejä ja kokoonpanon soittotaitoja Arnold kehuu, eikä yhtyettä hänen mukaansa kannata verrata Venomiin, sillä Venom Inc. oli There’s Only Blackin julkaisuun mennessä toiminut jo seitsemän vuotta ja sillä oli erillinen identiteetti.
Metal Hammerin Kez Whelan pitää There’s Only Blackia ensimmäistä Venom Inc. -albumia Avéa tasalaatuisempana kokonaisuutena. Albumilla ei ole rimanalituksia, muttei toisaalta myöskään Avén parhaiden kappaleiden veroisia huippuhetkiä. ”Kuten kaikkien kahtia hajonneiden yhtyeiden kohdalla, on vaikea olla ajattelematta, että ihanteellinen Venom olisi yhdistelmä molempia kokoonpanoja [Venom Inc. ja Venom] ja kaikkien kannalta olisi parasta, jos jäsenet vain istuisivat alas ja puhuisivat asiat selviksi. Mutta siinä missä Cronoksen Venom on viime vuosina vajonnut parodiaksi itsestään, Venom Inc. kuulostaa jämäkältä ja tarmokkaalta.” Arvostelun mukaan There’s Only Black ei tarjoa kuulijalle mitään uutta, mutta se on kuitenkin parasta Venomia vuosikausiin. Dolanin ”karhea räksytys” on Whelanin mielestä tosin huomattavasti ”geneerisemmän” kuuloista kuin Conrad ”Cronos” Lantin ”pahamaineinen örinä”.
Infernon Teemu Vähäkangas totesi Dunnin olevan hyvässä vireessä: ”Kitaristi Mantasin johtama kolmikko ei ole jäänyt murehtimaan menneitä, vaan meno on thrashäävän lennokasta eikä todellakaan niin ummehtunutta kuin pelkäsin. [– –] Kitarasoundi itsessään on raaka ja kuin alleviivaa vanhan koulun otetta. [– –] Mutta hitto vie, sinällään mallikkaasta suorituksesta huolimatta levy on yksinkertaisesti liian pitkä ja alkaa hiljalleen tylsistyttää.” Soundin Vesa Siltasen mukaan ”kyseessä ei ole mitään vanhojen hevijäärien köpöttelyä”, ja levy onkin parhaimmillaan nopeissa kappaleissa. ”Äärimetallipioneerit eivät tälläkään saralla ole tekemässä mitään mullistavaa, mutta nopeasti jyräävissä ja tiiviisti ytimessä pysyvissä kappaleissa on sentään mukaansatempaavaa energiaa. Mitä enemmän tempot laskevat ja biiseille tulee mittaa, sitä enemmän ne kallistuvat sinänsä ookoon, mutta vähän geneerisen hevitamppaamisen harmaalle alueelle.”
Kappaleet

How Many Can Die – 3.20
Infinitum – 3.47
Come to Me – 3.45
There’s Only Black – 4.49
Tyrant – 5.25
Don’t Feed Me Your Lies – 5.51
Man as God – 3.22
Burn Liar Burn – 5.32
Nine – 3.34
Rampant – 4.06
The Dance – 4.53
Inferno – 5.19
Kokoonpano

Tony ”Demolition Man” Dolan – laulu, bassokitara
Jeffrey ”Mantas” Dunn – kitara
Jeramie “War Machine” Kling – rummut
Aiheesta muualla

There’s Only Black Discogsissa. (englanniksi)
Albumi There’s Only Black Encyclopaedia Metallum -sivustolla (englanniksi)
VRML

VRML (Virtual Reality Modeling Language eli virtuaalitodellisuuden kuvauskieli) on tiedostomuoto, jolla esitetään kolmiulotteista interaktiivista vektorigrafiikkaa. VRML on suunnattu erityisesti Web-käyttöön.
Voimassa oleva standardi on VRML97 (ISO/IEC 14772-1:1997) vuodelta 1997.
VRML:n seuraajaksi on kehitetty XML-pohjainen X3D (ISO/IEC 19775-1).
Université Paris-Panthéon-Assas

| Université Paris-Panthéon-Assas |
| --- | --- |

Perustettu:  1971
Tyyppi:  julkinen
Rehtori:  Stéphane Braconnier
Opiskelijoita:  17,700
Sijainti:  Pariisi, Île-de-France  Ranska
Sivusto:  www.u-paris2.fr
Université Paris-Panthéon-Assas (alun perin Paris II) on yliopisto Pariisissa. Se perustettiin yliopistouudistuksen jälkeen 1. tammikuuta 1971. Yliopistossa opiskelee noin 19 000 opiskelijaa, joista vajaat 15 000 opiskelee oikeustiedettä, sekä ammatillista ja hallintohenkilöstöä 2 412 henkilöä.
Panthéon-Assas-nimi johtuu siitä, että Panthéon sijaitsee hyvin lähellä yliopistoa ja että päärakennus sijaitsee rue d'Assasilla. Yliopisto sijaitsee Jardin du Luxembourgin länsipuolella. Kaupungin klassinen opiskelija-alue Quartier latin ei ole kaukana.
Se opettaa oikeustieteen ja taloustieteen lisäksi hallintoa, politiikkaa ja yhteiskuntatieteitä.
Kuuluisia opettajia

Prokópis Pavlópoulos, kreikkalainen juristi, Kreikan presidentti
Panagiótis Pikramménos, kreikkalainen tuomari
Katerína Sakellaropoúlou, kreikkalainen juristi, Kreikan presidentti
Vasilikí Thánou, kreikkalainen juristi, Kreikan vt. presidentti
Danilo Türk, slovenialainen kansainvälisen oikeuden professori ja diplomaatti, joka valittiin maan presidentiksi marraskuun 2007 vaaleissa
Aiheesta muualla

Yliopiston kotisivut (englanniksi) (ranskaksi)
Urpo Helkovaara

Urpo Helkovaara (s. 2. tammikuuta 1947 Jyväskylä) on suomalainen jääkiekkovaikuttaja.
Helkovaara toimi SM-liigan toimitusjohtajana vuosina 1989–2006. Ennen toimitusjohtajan pestiä hän ehti toimia neljä vuotta SM-liigan hallituksen jäsenenä. Helkovaara oli pitkään myös JyP HT:n toiminnassa mukana muun muassa toimitusjohtajana vuosina 1981–1989. Vuosina 1994–1998 hän toimi IIHF:ssä.
Helkovaara valittiin Suomen Jääkiekkoleijonaksi numerolla 186. Suomen Jääkiekkoliiton kultainen ansioristi hänelle myönnettiin 2009.
Aiheesta muualla

Helkovaaran tiedot Jääkiekkomuseon sivulla
VRS

VRS voi tarkoittaa seuraavia:
VRS, Valtakunnallinen Raittiusseura
VRS, Virtual Reference Station, satelliittipaikannukseen liittyvä virtuaalinen mittausasema
Škoda Fabia vRS, henkilöautomalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”VRS”, voi hakea sivunnimihaulla, laajalla sivunnimihaulla tai tekstihaulla.
VR6-moottori

Sylinterien asettelu VR6-moottorissa.
VR6-moottori on Volkswagenin kehittämä 6-sylinterinen polttomoottori, jossa sylinterien välinen kulma on vain 10,6 tai 15 astetta. Koneen nimi VR6 tulee saksankielisistä sanoista V-motor ja Reihenmotor, eli se on V- ja rivimoottorin välimuoto, ja numero 6 on sylinterien lukumäärä.
Moottori on mitoiltaan pieni, huomattavasti kapeampi kuin perinteiset V-moottorit ja hieman lyhyempi kuin kuusisylinteriset rivimoottorit. Suurin ero verrattuna normaaliin V-moottoriin on se, että VR6-moottorissa on rivimoottorien tapaan vain yksi sylinterikansi. Kyseisen tyyppisen moottorin esitteli Lancia ensimmäisen kerran 1922.
Volkswagen R36 -moottori.
Moottorin vanhemmat versiot ovat 12-venttiilisiä ja tilavuudeltaan 2,8 tai 2,9 litraa. Uudemmat versiot ovat 24-venttiilisiä ja tilavuus on 2,8; 3,2 tai 3,6 litraa. Vanhemmat mallit tunnetaan nimellä VR6, kun taas uudemmat ovat saaneet nimikseen V6, R32 ja R36. Audi käyttää moottorista nimitystä 3.2.
Urpo Hoikkala

Urpo Veikko Pärttyli Hoikkala (18. marraskuuta 1924 Koivisto – 26. maaliskuuta 2023 Lahti) oli suomalainen agronomi. Hän oli Valtion viljavaraston toimitusjohtaja ja johtokunnan puheenjohtaja vuodesta 1973. Maanviljelysneuvoksen arvonimen Hoikkala sai 1984.
Aiheesta muualla

Tuomas Möttönen: Maanviljelysneuvos Urpo Hoikkala (1924–2023). Suomen talouselämän vaikuttajat -verkkojulkaisu (maksullinen). 20.5.2010 (päivitetty 17.4.2023). Suomalaisen Kirjallisuuden Seura.
Täydenkuun Tanssit

Täydenkuun Tanssit -festivaali oli suomalainen vuodesta 1992 alkaen järjestetty nykytanssitapahtuma. Festivaali järjestettiin vuosittain heinä-elokuun vaihteessa Pyhäjärvellä. Ohjelmistoon kuului kotimaisia kantaesityksiä sekä suomalaista ja ulkomaista nykytanssia. Täydenkuun Tanssit oli vuonna 1999 Finland Festivalsin vuoden festivaali.
Vuonna 2024 järjestäjät ilmoittivat, ettei festivaalia enää järjestetä taloudellisten haasteiden ja kustannusten nousun vuoksi. Festivaalia järjestänyt Pyhäsalmen Tanssi ry jatkaa toistaiseksi toimintaansa tanssin aluekeskuksena. Yhdistyksen toiminnanjohtajana toimii Taina Ala-Ketola.
Taiteellisina johtajina festivaalilla ovat vierailleet Katariina McAlester, Pirjo Yli-Maunula, Harri Kuorelahti, Liisa Pentti, Kirsi Törmi ja Alpo Aaltokoski. Sen perustajajäseniä olivat Marjo Kuusela, Marketta Viitala ja Tommi Kitti.
Aiheesta muualla

Täydenkuun Tanssien kotisivut
Université Panthéon-Sorbonne

| Université Panthéon-Sorbonne |
| --- | --- |

Perustettu:  1971
Tyyppi:  julkinen
Rehtori:  Christine Neau-Leduc
Opiskelijoita:  45,200
Sijainti:  Pariisi, Île-de-France  Ranska
Sivusto:  https://www.pantheonsorbonne.fr
Université Panthéon-Sorbonne (alun perin Paris I) on ranskalainen julkinen yliopisto, joka sijaitsee Pariisin kaupungissa ja on erikoistunut yhteiskuntatieteisiin ja joka on tunnustettu maailman parhaiden yliopistojen joukossa oikeustieteen, taloustieteen, valtiotieteen, maantieteen, historian ja filosofian aloilla.
Kuuluisia opettajia

Gabriel Sandu, Helsingin yliopiston teoreettisen filosofian professori
Aiheesta muualla

Yliopiston kotisivut (englanniksi) (ranskaksi)
True Carnage

| True Carnage Six Feet Under |
| --- | --- | --- |

Studioalbumin tiedot
 Äänitetty : The Hit Factory
 Julkaistu: 7. elokuuta 2001
 Tyylilaji: death metal death 'n' roll
 Kesto: 34.18
 Levy-yhtiö: Metal Blade Records
Six Feet Underin muut julkaisut
| Graveyard Classics 2000 | True Carnage 2001 | Double Dead Redux 2002 |
True Carnage on Six Feet Underin viides albumi vuodelta 2001.
Kappalelista

Impulse to Disembowel – 3.11
The Day the Dead Walked – 2.15
It Never Dies – 2.41
The Murderers – 2.40
Waiting for Decay – 2.41
One Bullet Left – 3.31 (feat. Ice-T)
Knife, Gun, Axe – 3.56
Snakes – 2.44
Sick and Twisted – 3.51 (feat. Karyn Crisis)
Cadaver Mutilator – 2.34
Necrosociety – 4.10
Kokoonpano

Chris Barnes − laulu
Steve Swanson − kitara
Terry Butler − bassokitara
Greg Gall − rummut
Ice-T − vieraileva vokalisti kappaleessa ”One Bullet Left”
Karyn Crisis − vieraileva vokalisti kappaleessa ”Sick and Twisted”
Arvostelut

Soundi:
Aiheesta muualla

True Carnage Discogsissa. (englanniksi)
Albumi True Carnage Encyclopaedia Metallum -sivustolla (englanniksi)
Six Feet Under
| --- | --- |
Studioalbumit:  Haunted • Warpath • Maximum Violence • True Carnage • Bringer of Blood • 13 • Commandment • Death Rituals • Undead • Unborn • Crypt of the Devil • Torment • Nightmares of the Decomposed • Killing For Revenge
Cover-albumit:  Graveyard Classics • Graveyard Classics II • Graveyard Classics III
Livealbumit:  Double Dead Redux
Musiikkiboksit:  A Decade in the Grave
EP:t:  Alive and Dead
Videot:  Double Dead • Live with Full Force
Unescon maailmanperintökohteet Etelä-Koreassa

Unesco on nimennyt Etelä-Koreasta 14 kohdetta maailmanperintöluetteloon. Kohteista yksi on merkittävä luonnon- ja muut kulttuuriperintönsä ansiosta.
Kohteiden sijainnit

.Maailmanperintoökohteiden sijainti Etelä-Korean kartalla
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Baekjen historialliset alueet |  | Etelä-Chungcheong 36°27′43″N, 127°07′38″E | Kulttuurikohde  II, III | 303 | 2015 |  |  |
| Changdeokgungin palatsiryhmä |  | Soul 37°33′00″N, 126°59′00″E | Kulttuurikohde II, III, IV | 816 | 1997 |  |  |
| Jongmyon temppeli |  | Soul 37°33′00″N, 126°59′00″E | Kulttuurikohde IV | 19,4 | 1995 |  |  |
| Joseon-dynastian kuninkaalliset haudat |  | Gyeonggi ja Soul 37°11′50″N, 128°27′10″E | Kulttuurikohde II, IV, VI | 4660,1 | 2013 |  |  |
| Haiensan temppeli Changgyong P’ango, Tripitaka Koreanan säilytyspaikka |  | Etelä-Gyeongsang 35°48′00″N, 128°06′00″E | Kulttuurikohde II, III | 5 222 | 2013 |  |  |
| Hwasongin linnoitus |  | Gyeonggi 37°16′20″N, 127°00′30″E | Kulttuurikohde II, III |  | 199 |  |  |
| Jejun tulivuorisaari |  | Jeju 33°28′08″N, 126°43′13″E | Luontokohde VII, VIII | 9475,2 | 2007 |  |  |
| Koch’angin, Hwasunin ja Kanghwan dolmeenit |  | Incheon, Pohjois-Jeolla, Etelä-Jeolla 34°58′0.012″N, 126°55′45″E | Kulttuurikohde III | 314,55 | 2000 |  |  |
| Korean historialliset kylät: Hahoe ja Yangdong |  | Pohjois-Gyeongsang 36°32′21″N, 128°31′00″E | Kulttuurikohde  III, IV | 885,2 | 2010 |  |  |
| Kyongjun historiallisen alueet |  | Pohjois-Gyeongsang 35°47′20″N, 129°13′36″E | Kulttuurikohde II, III | 2880 | 2000 |  |  |
| Namhansanseong |  | Gyeonggi 37°28′44″N, 127°10′52″E | Kulttuurikohde II, IV | 409,06 | 2014 |  |  |
| Sansat, Korean buddhalaiset vuoristoluostarit |  | 7 temppeliä ympäri Koreaa | Kulttuurikohde  III | 55,43 | 2018 |  |  |
| Seowonin, Korean uuskungfutselaiset akatemiat |  | 9 kohdetta ympäri Koreaa | Kulttuurikohde  III | 102,49 | 2019 |  |  |
| Sokkuramin buddhalainen luola ja Pulguksan temppeli |  | Pohjois-Gyeongsang 35°47′00″N, 129°21′00″E | Kulttuurikohde I, IV |  | 1995 |  |  |
U-Recken

U-Recken (oikealta nimeltään Yaniv Ben-Ari, s. 1978 Haifa, Israel) on israelilainen psytrance-tuottaja. Hän soitti nuorena kitaraa ja perusti kaksi menestynyttä metallimusiikkiin keskittynyttä yhtyettä. Myöhemmin Yaniv alkoi tehdä psytrancea. U-Recken tuottaa pääsääntöisesti full on -tyylistä psytrancea. Artistin soundi on hyvin tunnistettavissa todella voimakkaista bassolinjoista, jotka ovat monissa kappaleissa hyvin samantyyppisiä.
Diskografia

Aquatic Serenade (Dooflex 2006)
Soul Anatomy (kokoelma, Dooflex 2007)
Deeper Into Man (Dooflex 2008)
A Light At The End Of The World ‎(2013)
Trilogy. Apollo Stage Mix ‎(2015)
Flames Of Equilibrium ‎(2015)
Nothing Is Sacred (2017)
Aiheesta muualla

U-Recken Myspacessa (englanniksi)
U-Recken Discogs-sivustolla (englanniksi)
Tyttöjen Henry

| Tyttöjen Henry> The World of Henry Orient |
| --- | --- |

Ohjaaja:  George Roy Hill
Käsikirjoittaja:   Nora Johnson  Nunnally Johnson 
Perustuu:  Nora Johnsonin romaaniin
Tuottaja:  Jerome Hellman
Säveltäjä:  Elmer Bernstein
Kuvaaja:  Boris Kaufman Arthur J. Ornitz (käännä suomeksi)
Leikkaaja:  Stuart Gilmore
Pukusuunnittelija:  Ann Roth
Pääosat:   Peter Sellers  Paula Prentiss  Angela Lansbury 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists Netflix
Ensi-ilta:  1964
Kesto:  106 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tyttöjen Henry (The World of Henry Orient) on George Roy Hillin ohjaama komediaelokuva vuodelta 1964. Siinä kaksi 14-vuotiasta tyttöä seuraavat ihastuksensa kohdetta, eksentristä pianistia ja naistenmiestä ympäri Manhattania. Elokuvan aikuispääosia näyttelevät Peter Sellers, Angela Lansbury ja Paula Prentiss, ja teinityttöjä esittävät Merrie Spaeth ja Tippy Walker. Elokuvan on käsikirjoittanut Nora Johnson yhdessä isänsä Nunnally Johnsonin kanssa oman samannimisen romaaninsa pohjalta.
Juoni

Erilaisista taustoista tulevat newyorkilaistytöt ovat parhaita ystävyksiä. Rikkaan perheen tytön äiti (Lansbury) on matkoilla usein olevalle miehelleen uskoton, toinen tyttö on köyhemmästä mutta tasapainoisesta perheestä. He iskevät silmänsä itämaisesti puhuvaan pianistimieheen (Sellers) ja alkavat seurata ja vakoilla tätä ympäri kaupunkia.
Vastaanotto

Tyttöjen Henry oli ehdolla parhaan komedian tai musikaalin Golden Globe -palkintoon sekä Cannesin elokuvajuhlien Kultaiseen palmuun.
Helsingin Sanomien Paula Talaskivi piti elokuvaa tuoreeltaan raikkaana ja taitavasti näyteltynä ”ilkikomediana”. Mikael Fränti kirjoitti elokuvan televisioesityksen 1991 alla pitävänsä kovasti Tyttöjen Henrystä, joka tarjoaa hänestä mainiota 1960-luvun ajankuvaa eikä vaikuta juurikaan vanhentuneelta. Peter Sellers pysyy Fräntistä tällä kertaa sivuosassa varastamatta koko show’ta, ja myös muut roolityöt saavat häneltä kiitosta.
The New York Timesin kriitikot valitsivat Tyttöjen Henryn vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Tyttöjen Henry Internet Movie Databasessa (englanniksi)
Valérie Gauvin

Valérie Gauvin
Valérie Gauvin (s. 1. kesäkuuta 1996) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa vuoden 2020 loppuun mennessä 33 ottelua ja tehnyt niissä 16 maalia. MM-kilpailuissa 2019 hän pelasi neljä ottelua avauskokoonpanossa ja tuli yhdessä ottelussa vaihtopelaajana kentälle. Hän teki turnauksessa kaksi maalia.
Gauvin siirtyi vuonna 2008 Toulouse FC:n organisaatioon ja vuonna 2014 Montpellieriin. Kesällä 2020 hän siirtyi englantilaisseura Evertoniin.
UFO-sieppari

UFO-sieppari tai kourapeli (engl. UFO catcher, claw game) on elektroninen peli, jossa pelaaja ohjaa elektronisesti mekaanista kouraa tavoitteena napata jokin palkinnoista. Kouran on myös vietävä palkinto luukulle onnistuneesti jotta pelaaja saa sen. Kouran ohjaus on rajattua ja tartunta on tyypillisesti heikko, jolloin palkinnon saaminen on epävarmaa vaikka koura osuisi palkinnon kohdalle.
Palkinnot vaihtelevat lahjakorteista pehmoleluihin. Pelityyppi on suosittu etenkin Japanissa. Pelejä löytyy tyypillisesti huvipuistoista ja pelihalleista.
Pelejä on usein kritisoitu onnistumisen ja epäonnistumisen painottamisesta tehden palkinnon saamisesta hyvin vaikeaa tai mahdotonta. Pelit voivat muun muassa muuttaa otteen voimakkuutta rajaten pelaajien voittomääriä.
Kuvia

Kourapeli Ranskassa
UFO-sieppari Japanissa
Tyttö tuollainen

| Tyttö tuollainen> Jersey Girl |
| --- | --- |

Ohjaaja:  Kevin Smith
Käsikirjoittaja:  Kevin Smith
Tuottaja:  Scott Mosier Bob Weinstein Harvey Weinstein
Säveltäjä:  James L. Venable
Kuvaaja:  Vilmos Zsigmond
Leikkaaja:   Scott Mosier  Kevin Smith 
Pääosat:   Ben Affleck  Liv Tyler  Raquel Castro  George Carlin  Jason Biggs  Jennifer Lopez  Will Smith 
Valmistustiedot
Valmistusmaa:  Yhdysvallat
Tuotantoyhtiö:  View Askew Productions Miramax
Levittäjä:  Miramax Netflix
Ensi-ilta:  2004
Kesto:  104 minuuttia
Alkuperäiskieli:  englanti
Budjetti:  35 000 000 dollaria
Tuotto:  36 098 382 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Tyttö tuollainen (Jersey Girl) on vuonna 2004 ensi-iltansa saanut Kevin Smithin käsikirjoittama ja ohjaama elokuva.
Juoni

Vaimonsa kuoltua esikoistytön synnytyksessä menestyvä musiikkialan suhdetoimintamies Ollie uppoutuu työhönsä ja jättää vastasyntyneen Gertie-tytön isänsä hoiviin. Ollie saa yllättäen potkut työstään ja palaa New Yorkista New Jerseyn esikaupunkiin isänsä luo. Seitsemän vuotta hän ajaa lakaisukonetta ja kasvattaa tytärtään, mutta halajaa yhä takaisin New Yorkiin.
Rooleissa

| 0 | 1 | 2 |
| --- | --- | --- |
|  Ben Affleck  | … |  Oliver ”Ollie” Trinké   |
|  Liv Tyler  | … |  Maya   |
|  Raquel Castro  | … |  Gertie Trinké   |
|  George Carlin  | … |  Bart Trinké   |
|  Jennifer Lopez  | … |  Gertrude Steiney   |
|  Stephen Root  | … |  Greenie   |
|  Mike Starr  | … |  Block   |
|  Jason Biggs  | … |  Arthur Brickman   |
|  Will Smith  | … |  oma itsensä   |
|  Jason Lee  | … |  PR-mies 1   |
|  Matt Damon  | … |  PR-mies 2   |
|  S. Epatha Merkerson  | … |  Tohtori   |
Arvioita

Turun Sanomien Päivi Valotien mielestä ”suurta yleisöä miellyttämään pyrkivä, kompromisseilla kuormitettu herttaisen yhdentekevä perhefilmi uppoaa ja unohtuu sentimentaalisten ihmissuhdekomedioiden pohjattomaan hetteikköön”. Helsingin Sanomien Helena Ylänen kirjoitti, ettei ohjaaja Smithin tausta ”jätkäviihteen” tekijänä näytä antavan hänelle eväitä kuoleman ja äidittömyyden kaltaisten asioiden käsittelemiseen. Ylänen ihmettelee myös ohjaajan tarttumista näin kaavamaiseen tuotantoon.
Ural

Ural tarkoittaa seuraavia asioita:
Maantiede

Ural, Uralvuoret, Uralvuoristo, vuoristo Venäjällä, Euroopan ja Aasian rajalla
Ural, joki Venäjällä ja Kazakstanissa
Ural, maantieteellis-historiallinen alue Uralvuoriston itä- ja länsipuolella, Itä-Euroopan tasangon ja Länsi-Siperian alangon välissä
Uralin alue, Venäjän SFNT:n hallinnollinen alue vuosina 1923-1934
Uralin federaatiopiiri, Venäjän federaation keskushallinnon alueellinen yksikkö
Uralin talousalue, Venäjän taloushallinnollinen yksikkö.
Tekniikka, talous ja urheilu

IMZ-Ural, venäläinen moottoripyörämerkki
Ural, venäläinen automerkki
Ural Airlines, venäläinen lentoyhtiö
Ural-Greit, venäläinen koripalloseura
Ural Mocca, Alkosta saatava kahvilikööri
Urpo Hansson

| Urpo Hansson |
| --- | --- |

Henkilötiedot
Koko nimi:  Urpo Ruben Hansson
Syntynyt: 11. helmikuuta 1900 Hämeenlinna, Suomi
Kuollut: 21. heinäkuuta 1978 (78 vuotta)
Ammatti:  näyttelijä
Puoliso:  Hilkka Hansson
Urpo Ruben Hansson (11. helmikuuta 1900 Hämeenlinna – 21. heinäkuuta 1978) oli suomalainen näyttelijä.
Ura

Hansson liittyi Hämeenlinnan Työväen Näyttämöön 1920 ja työskenteli siellä useita vuosikymmeniä. Hän joutui "tuleen" heti näyttämöön liityttyään, kuten vuonna 1930 julkaistussa näyttelijämatrikkelissa luonnehditaan. Hän sai näyteltäväkseen muun muassa Daniel Hjortin nimiosan ja Turkan osan komediassa Tukkijoella. Hanssonin rooliluetteloa kartutti vuosien mittaan Kivimaa tragediassa Anna Liisa, Napoleon näytelmässä Rouva Suorasuu, Marmeladov näytelmässä Rikos ja rangaistus ja lukuisat muut.
Varsinaiselta ammatiltaan Hansson oli jalometallityöntekijä.
Aiheesta muualla

Suomenmuseotonline.fi: Esityskuva, Niskavuoren leipä (Arkistoitu – Internet Archive)
Suomenmuseotonline.fi: Esityskuva, Miehen kylkiluu (Arkistoitu – Internet Archive)
Ural Airlines

Ural Airlinesin Airbus A321-211.
Ural Airlines (IATA: U6, ICAO: SVR, kutsukoodi: SVERDLOVSK AIR) on lentoyhtiö, joka on perustettu Venäjän Jekaterinburgissa. Yhtiö liikennöi reitti- ja tilauslentoja koti- ja ulkomaille. Päätoimipaikka sijaitsee Jekaterinburgissa Koltsovon kansainvälisellä lentoasemalla.
Finnair aloitti yhteistyössä Ural Airlinesin kanssa suorat lennot Helsingin ja Jekaterinburgin välillä 2. syyskuuta 2008. Reittiä liikennöidään kolmesti viikossa.
Historia

Sverdlovskin valtiollinen ilmailuyhtiö perustettiin vuonna 1943. Ural Airlines on osakeyhtiö, joka on rekisteröity Venäjän lain alaisuudessa joulukuussa 1993. Rekisteröintiä edelsi valtion ilmailuyhtiön jakaminen lentoyhtiöksi ja Jekaterinburgin lentoasemaksi. Ural Airlines -lentoyhtiö perustettiin ja liiketoiminta aloitettiin 28. joulukuuta 1993. Pääomistajat ovat Ural Wings 65,77 %:n osuudella ja Ural Transport Bank 14,67 %:n osuudella. Yhtiö työllistää 1 390 henkilöä.
Viime aikoina on kalustoon hankittu Airbus A320 -laivastoa. Yrityksen kerrotaan edistyneen pyrkimyksissään hankkia käytettyjä ATR 42- ja ATR 72 -koneita kotimaan reiteille.
Laivasto

6 Airbus A319-100
19 Airbus A320-200
10 Airbus A321-200
Kyseessä on tilanne heinäkuussa 2015, jolloin laivaston keski-ikä oli 12,1 vuotta.
Ural Airlinesin Airbus A320-200.
Université Paris-Saclay

| Yliopisto Pariisi-Saclay> University of Paris-Saclay |
| --- | --- |

Perustettu:  2014
Tyyppi:  julkinen
Rehtori:  Gilles Bloch
Opiskelijoita:  65,000
Sijainti:  Pariisi, Île-de-France  Ranska
Sivusto:  https://www.universite-paris-saclay.fr
Université Paris-Saclay eli UPS (suom. Yliopisto Pariisi-Saclay) on teknillinen korkeakoulu Pariisin kaupungissa Ranskassa. UPS tunnetaan ennen kaikkea luonnontieteiden ja tekniikan opetuksesta sekä tutkimuksesta, mutta yliopistossa opetetaan myös johtamista, taloustieteitä, kieliä, poliittista historiaa ja filosofiaa. Se perustettiin vuonna 2014.
UPS:ssa on opiskellut tai opettanut 3 Nobel-palkinnon saanutta.
Lokakuusta 2023 lähtien yliopisto on ollut IPSA:n kumppani ilmailu- ja avaruusalan kaksoistutkinnoissa.